
 3.4.2020
 BG
 Официален вестник на Европейския съюз
 L 104/1
 РЕГЛАМЕНТ ЗА ИЗПЪЛНЕНИЕ (ЕС) 2020/469 НА КОМИСИЯТА
 от 14 февруари 2020 година
 за изменение на Регламент (ЕС) No 923/2012, Регламент (ЕС) No 139/2014 и Регламент (ЕС) 2017/373 по отношение на изискванията за управлението на въздушното движение/аеронавигационното обслужване, проектирането на структурите на въздушното пространство и качеството на данните, безопасността на пистите за излитане и кацане и за отмяна на Регламент (ЕС) No 73/2010
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2018/1139 на Европейския парламент и на Съвета от 4 юли 2018 г. относно общи правила в областта на гражданското въздухоплаване и за създаването на Агенция за авиационна безопасност на Европейския съюз и за изменение на регламенти (ЕО) No 2111/2005, (ЕО) No 1008/2008, (ЕС) No 996/2010, (ЕС) No 376/2014 и на директиви 2014/30/ЕС и 2014/53/ЕС на Европейския парламент и на Съвета и за отмяна на регламенти (ЕО) No 552/2004 и (ЕО) No 216/2008 на Европейския парламент и на Съвета и Регламент (ЕИО) No 3922/91 на Съвета (1), и по-специално член 36, параграф 1, букви в) и ж), член 43, параграф 1, букви а) и е) и член 44, параграф 1 от него,
 като има предвид, че:
 (1)
 С Регламент (ЕС) No 923/2012 на Комисията (2) се определят общи правила за полетите и разпоредби за експлоатация относно аеронавигационните услуги и процедури, приложими за общото въздушно движение (т.нар. „правила за полетите“).
 (2)
 С Регламент (ЕС) No 139/2014 на Комисията (3) се определят изискванията и административните процедури във връзка с летищата, включително тяхното управление, експлоатация, сертифициране и надзор.
 (3)
 С Регламент (ЕС) 2017/373 на Комисията (4) се определят общи изисквания за доставчиците на услуги и надзора при управлението на въздушното движение/аеронавигационното обслужване (УВД/АНО) и други мрежови функции за управление на въздушното движение („мрежови функции за УВД“) за общото въздушно движение.
 (4)
 За да се осигури високо равнище на безопасност на гражданското въздухоплаване в Съюза, от летателните екипажи следва да се изисква да докладват на органите за обслужване на въздушното движение, когато спирачният ефект на пистата за излитане и кацане е по-лош от докладвания. Тези задължения за докладване следва да бъдат посочени в Регламент за изпълнение (ЕС) No 923/2012.
 (5)
 На 31 март 2016 г. Международната организация за гражданско въздухоплаване (ИКАО) прие изменение 77-А на приложение 3 към Конвенцията за международно гражданско въздухоплаване, подписана на 7 декември 1944 г. в Чикаго (Чикагската конвенция), с цел да се подобри предоставянето на информация за опасни метеорологични условия, да се постигне по-добра осведоменост за ситуацията и да се допринесе за по-ефективно планиране на маршрутите, включително заобикаляне на опасни метеорологични условия. Това изменение е приложимо в договарящите се държави в ИКАО от 10 ноември 2016 г. и следва да бъде отразено в Регламент (ЕС) 2017/373, по-специално в разпоредбите относно метеорологичното обслужване (приложение V — Част MET).
 (6)
 Регламент (ЕС) 2017/373 следва да отразява състоянието на авиационната безопасност, както и най-добрите практики и научно-техническия напредък в аеронавигационното информационно обслужване (АИО). Следователно измененията в Регламент (ЕС) 2017/373 следва